laion/Wikipedia-Exotic huggingface dataset:
Serge Lifar

Serge Lifar (ukraina keeles Сергiй Михайлович Лифар Sergi Mõhhailovõtš Lõfar; 15. aprill (vkj 2. aprill) 1905 Kiiev – 15. detsember 1986 Lausanne) oli ukraina päritolu Prantsusmaa balletitantsija, koreograaf ja ballettmeister. Lifar õppis balletitantsijaks Kiievis Bronisława Niżyńska stuudios. 1922. aastal Niżyńska emigreerus Prantsusmaale, kus hakkas tegema koostööd Sergei Djagileviga. Aasta hiljem emigreerus ka Lifar. Pariisis sai Lifar varsti Djagilevi balletitrupi esitantsijaks. Pärast Djagilevi surma 1929. aastal kutsuti 24-aastane Lifar Pariisi Ooperi balletitruppi juhtima (oli kunstiline juht 1930–1945 ja 1947–1958). Lifar oli balletis uusklassikalise suuna rajajaid. 1955. aastal pidas ta Sorbonne'is loenguid tantsuteooriast ja tantsuajaloost. 1960. aastal töötas ta külalisballettmeistrina Soome Rahvusooperis. Elu jooksul ilmus Lifaril üle kahekümne raamatu, sealhulgas mitu memuaarteost. Oli valitud Académie des Beaux-Artsi liikmeks Ordre des Arts et des Lettresi komandöriklassi orden Auleegioni rüütliklassi orden Du temps que j'avais faim. Stock, 1935. Pensées sur la danse. Paris, Bordas, 1946. Traité de danse académique. Paris, Bordas, 1949. Histoire du ballet russe. Paris, Nagel, 1950. Traité de chorégraphie. Paris, Bordas, 1952. A History of Russian Ballet. Londres, 1954. Ma vie. Julliard, 1965. Les Mémoires d'Icare. Paris, Filipacchi, 1989. Le Manifeste du chorégraphe. Paris, Étoile, 1935. 1983. aastal linastunud Emil Loteanu filmis "Anna Pavlova" mängis Serge Lifari osas Igor Skljar. Serge Lifar, 81, is Dead; Shaper of French Ballet. nytimes.com
Elva valla lipp

Elva valla lipp on Tartu maakonnas asuva Eesti haldusüksuse Elva valla lipp. Lipp on kinnitatud 26. märtsil 2018. Lipu autor on Kristi Koppel. Elva valla lipp on sinine väli, mille keskel on valge topelt kolmjalg. Lipu laiuse ja pikkuse suhe on 7:11. Üks kolmjalg tähistab vallarahva minevikku ning teine tulevikku. Koos, läbipõimunult, tähistavad nad olevikku. Topelt kolmjala, või keldi kolmjala, kuus otspunkti tähistavad ühinenud kuut endist piirkonda ning nendes piirkondades elavaid inimesi. Sinine värv tähistab piirkonna rohkeid veekogusid ning rahu. Topelt kolmjala valge värvus, mis on dubleeritud hõbedaseks, tähistab puhast loodust ning tarkust. Elva lipp Elva vald Elva valla vapp Elva valla sümboolika
M60 AVLB

M60 AVLB on lahingutank M60 Patton korpusele paigaldatud välja lastav ja tagasitõmmatav käärid-tüüpi sild (inglise keeles M60 Armored Vehicle Launched Bridge, lühend M60 AVLB), mida kasutatakse kahe liigendiga, kokku 18 m pikkuse silla välja laskmiseks ja tagasitõmbamiseks. AVLB koosneb kolmest peamisest osast, milleks on stardiseade, sõiduki kere ja sild. "For the first time, US is handing over vehicle launched bridges to Ukraine". mil.in.ua (inglise). Militarnõi. 4. märts 2023. Vaadatud 4. märtsil 2023.
Uusklassikaline ballett

Uusklassikaline ballett on 20. sajandil tekkinud klassikalise balleti stiil, mida ilmestasid George Balanchine'i lavateosed. Termin "uusklassikaline ballett" võeti kasutusele 1920. aastatel seoses Sergei Djagilevi ballettidega, vastuseks romantilise balleti liialdustele. George Balanchine Serge Lifar Frederick Ashton Roland Petit Kenneth MacMillan Jerome Robbins John Cranko Nüüdisballett
Hrestivka

Hrestivka (ka Kirovskoje; vene Кировское) on linn Ukrainas Donetski oblastis Horlivka rajoonis. Asub Venemaa poolt annekteeritud alal. 1954. aastatel rajatud kaevandusasula sai 1956. aastal nimeks Kirovskoje (Kirovske) ja linnaks 1958. aastal. Donbassi sõja ajal, 2014. aasta aprillis võtsid valitsusvastased relvajõud linna oma kontrolli alla. 2016. aastal andis Ukraina keskvõim linnale nimeks Hrestivka. Mässulised jätkavad nime Kirovskoje kasutamist. 2019. aastal oli linnas 27 660 elanikku. http://donetskstat.gov.ua/statinform/chisl_ruh1.php?dn=0214
Horodok (Hmelnõtskõi oblast)

Horodok (ukraina Городок) on linn Ukrainas Hmelnõtskõi oblastis Hmelnõtskõi rajoonis. Horodok asub Smotrõtši jõe ääres, Hmelnõtskõist umbes 52 km edelas. Asulat on esmamainitud 1362. aastal. Linnaõigused sai 1957. aastal. 2019. aastal oli linnas 16 046 elanikku. Чисельність наявного населення України на 1 січня 2019 року. Державна служба статистики України. Київ, 2019. стор.73 https://gorodocka-gromada.gov.ua/
Heinkel He 113

Heinkel He 113 oli propaganda ja desinformeerimise eesmärgil välja mõeldud Saksa hävituslennuk. Tegelikult ei olnud sellist lennukit olemas, avaldatud fotodel olid Heinkel He 100D-1 lennukid. Number ei olnud siiski juhuslik – He 100 oleks pidanud saama tähiseks He 113, kui Ernst Heinkel ei oleks oma mõjuvõimu kasutades kaubelnud sellele ilusamat numbrit. 1940. aastal avaldati mitmes Saksamaa väljaandes fotod justkui relvastuses olevast uuest öisest hävituslennukist Heinkel He 113. Luftwaffe ajakiri Der Adler väitis, et lennuk oli ennast igati heast küljest näidanud lahinguis Norra ja Taani kohal. Artikli juures avaldatud fotodel olnud lennukeid väideti "ühte meie öiste hävituslennukite üksusesse" kuuluvaiks. He 100 lennukid ei olnud tegelikult öölendudeks varustatud. Ei ole päris selge, kas selle infooperatsiooni eesmärgiks oli tugevdada oma riigi kodanike moraali brittide öiste pommirünnakute algamise puhul või sooviti hirmutada vastast. Küll suudeti aga eksitada liitlaste luuret. He 113 ilmus vastaspoole luureandmetesse kui tootmises ja kasutuses olev lahingulennuk. Teatati nendega toimunud õhulahinguist ja isegi neis allatulistatud lennukeist. NSV Liidus olid lennuväele trükitud välismaiste lennukite teatmikes kirjas mõlemad tüübid, nii He 100 kui ka He 113.
Nüüdisballett

Nüüdisballett on tantsuvorm, mis sisaldab klassikalise balleti ja nüüdistantsu elemente. See kasutab klassikalist balletitehnikat, sealhulgas paljudel juhtudel ka klassikalist varvastel tantsimise tehnikat, kuid võimaldab tantsija ülakehal suuremat liikumisvabadust ja ei ole piiratud traditsioonilises klassikalises balletis esinevate rangelt määratletud kehajoonte ja vormidega. Nüüdistants Uusklassikaline ballett Videolõik Boriss Eifmani nüüdisballeti lavastusest. facebook.com, 7. detsember 2016
Alex Matthias Tamm

Alex Matthias Tamm (sündinud 24. juulil 2001 Tallinnas) on Eesti jalgpallur (ründaja). Ta mängib Eesti Premium liiga klubis Nõmme Kalju FC. A-koondise debüüdi tegi Tamm 8. jaanuaril 2023 sõprusmängus Islandi vastu. Samas mängus tegid oma debüüdi veel Karl Andre Vallner, Erko Jonne Tõugjas, Joan Jakovlev, Nikita Vassiljev ja Marko Lipp. Uuendatud seisuga 9. märts 2023 Eesti karikas Eesti Superkarikas III liiga üleminekumängud Kõik mängud UEFA Euroopa Liiga Kõik mängud Superkarikas Uuendatud seisuga 24. november 2023 Nõmme Kalju FC U21 Esiliiga B: 2017 Nõmme Kalju FC Premium liiga: 2018 Eesti Superkarikas: 2019 Premium liiga aasta parim noormängija: 2022 Eesti jalgpallikoondislaste loend Island-Eesti, 8. jaanuar 2023 Alex Matthias Tamm Eesti Jalgpalli Liidu kodulehel Alex Matthias Tamm koondise statistika Eesti Jalgpalli Liidu kodulehel Transfermarkti profiil
Houstoni Ballett

Houstoni Ballett (inglise keeles Houston Ballet) on Texase osariigis Houstonis tegutsev balletikollektiiv. Houston Balletis oli 2023. aasta veebruari seisuga 59 tantsijat. Tantsijate arvult oli Houstoni Ballett Ameerika Ühendriikide suuruselt viies balletikollektiiv. Esitantsijaid oli üheksa (2022). Varem on Houstoni Balletis töötanud ka Linnar Looris, kes 2008. aastal sai seal solistiks ja 2011. aastal esitantsijaks. Aastatel 2009–2017 on Houstonis tantsinud ka William Newton, kes 2020. aastast on Eesti Rahvusballeti solist. Houstoni Balleti kunstiline juht 2003. aastast on Austraalia Balleti endine esisolist Stanton Welch. History. houstonballet.org Koduleht
Ioan Yakovlev

Ioan Yakovlev (sündinud 19. jaanuaril 1998 Sillamäel) on Eesti jalgpallur (poolkaitsja). Ta mängib Eesti Premium liiga klubis Tallinna FCI Levadia. Sillamäel sündinud Yakovlev sai isa kaudu sai Eesti kodakondsuse ja ema kaudu Vene kodakondsuse. Teatavasti pole Eestis aga topeltkodakondsus lubatud. Yakovlev mängis noorena JK Sillamäe Kalevi ja Tallinna FCI Levadia noortetiimides. 13-aastaselt sai ta kutse Peterburi Zeniti, idanaabri ühe parima jalgpalliklubi noorteakadeemiasse. Yakovlev valis 15- aastaselt vene kodakondsuse, sest klubi Zenit süsteemis mängimiseks tuli valida kodakondsus. Noorteakadeemias treenis Yakovlev kaks ja pool aastat, selles toetas teda Venemaal elav onu. Venemaal kuulus ta 2014. aastal Akademia Zenit St. Petersburg klubi koosseisu. Aastatel 2015–2019 mängis Yakovlev Eestis mitme klubi eest ja seejärel siirdus Hispaaniasse. Peale Hispaania klubides mängimist pöördus Yakovlev 2022. aastal tagasi Eestisse. Kuna tema soov oli mängida Eesti koondise eest, vahetas ta 2022. aastal Vene kodakondsuse Eesti oma vastu. Tema vend on jalgpallur Svjatoslav Jakovlev, kes on mänginud Eesti meistrivõistlustel Tallinna FC Levadia U21, aga ka Narva, Kohtla-Järve ja Sillamäe klubide eest. Aastatel 2019–2021 mängis Yakovlev Hispaania teise ​​divisjoni B liiga klubides, mis oli perioodil 1977–2021 Hispaania jalgpalliliigasüsteemi tugevuselt kolmas liiga. See oli loodud teise ja kolmanda divisjoni vaheliseks vaheliigaks. Selles poolprofessionaalses liigas mängis 80 meeskonda 4 grupis. 2022. aasta detsembris taasliitus Yakovlev Tallinna FCI Levadiaga sõlmides 2,5-aasta pikkuse lepingu. A-koondise debüüdi tegi Jakovlev 8. jaanuaril 2023 sõprusmängus Islandi vastu. Samas mängus tegid oma debüüdi veel Karl Andre Vallner, Erko Jonne Tõugjas, Alex Matthias Tamm, Nikita Vassiljev ja Marko Lipp. Oma kolmandas koondisemängus, mis toimus Aserbaidžaani koondise vastu 11. oktoobril 2024, lõi Yakovlev esimese värava koondise eest. Uuendatud seisuga 11. oktoober 2024 Eesti karikas Eesti Superkarikas Uuendatud seisuga 11. oktoober 2024 Eesti jalgpallikoondislaste loend Eesti jalgpallikoondis "Impulss": kui kerge või raske on vabaneda Vene kodakondsusest? err.ee, 19. märts 2024. Akademia Zenit St. Petersburg. transfermarkt.com. Svjatoslav Jakovlev. jalgpall.ee. La Federación desvela el misterio: La nueva Segunda B se llama Primera División RFEF. abc. 14 de septiembre de 2020. FCI Levadia sõlmis 2,5-aastase lepingu Ioan Yakovleviga fcilevadia.ee, 1. detsember 2022 Island-Eesti, 8. jaanuar 2023 Ioan Yakovlev Eesti Jalgpalli Liidu kodulehel Ioan Yakovlev koondise statistika Eesti Jalgpalli Liidu kodulehel Ioan Yakovlev - Transfermarkti profiil Ioan Yakovlev meenutas, et sai Eesti kodakondsuse tagasi ootamatult lihtsalt. soccernet.ee, 19. märts 2024. Madis Kalvet. Kes on vutifänne oma kiirusega lummanud Ioan Yakovlev? Eesti passi sai ta tagasi alles 2022. aastal. sport.delfi.ee, 12. oktoober 2024.
Nikita Vassiljev

Nikita Vassiljev (sündinud 7. oktoobril 2003 Tartus) on Eesti jalgpallur (poolkaitsja). Ta mängib Eesti Premium liiga klubis Tallinna FCI Levadia. A-koondise debüüdi tegi Vassiljev 8. jaanuaril 2023 sõprusmängus Islandi vastu. Samas mängus tegid oma debüüdi veel Karl Andre Vallner, Alex Matthias Tamm, Joan Jakovlev, Erko Jonne Tõugjas ja Marko Lipp. Uuendatud seisuga 9. märts 2023 Eesti karikas Eesti Superkarikas Uuendatud seisuga 24. november 2023 Eesti jalgpallikoondislaste loend Island-Eesti, 8. jaanuar 2023 Nikita Vassiljev Eesti Jalgpalli Liidu kodulehel Nikita Vassiljev koondise statistika Eesti Jalgpalli Liidu kodulehel Transfermarkti profiil
San Francisco Ballett

San Francisco Ballett (inglise keeles San Francisco Ballet) on California osariigis San Franciscos 1933. aastast tegutsev balletikollektiiv. San Francisco Balletis on 2023. aasta veebruari seisuga 19 esitantsijat. Varem on seal esitantsijana töötanud ka Tiit Helimets (2005–2023). San Francisco Balleti kunstiline juht alates 2022. aastast on Tamara Rojo, kes varem on olnud esitantsija Kuninglikus Balletis ja Inglise Rahvusballetis ning olnud ühtlasi aastatel 2012–2022 Inglise Rahvusballeti kunstiline juht. Principals. sfballet.org Koduleht
Marko Lipp

Marko Lipp (sündinud 19. märtsil 1999 Tallinnas) on Eesti jalgpallur (kaitsja). Ta mängib Eesti Premium liiga klubis Tallinna FC Flora. 2022. jaanuaris liitus Lipp Premium liiga klubiga Tallinna FC Floraga. A-koondise debüüdi tegi Lipp 8. jaanuaril 2023 sõprusmängus Islandi vastu. Samas mängus tegid oma debüüdi veel Karl Andre Vallner, Alex Matthias Tamm, Joan Jakovlev, Nikita Vassiljev ja Erko Jonne Tõugjas. Uuendatud seisuga 17. detsember 2023 Eesti karikas Eesti Superkarikas, Üleminekumängud Superkarikas Kõik mängud UEFA Euroopa Liigas Premium liiga üleminekumängud Kõik mängud UEFA Meistrite Liigas Uuendatud seisuga 17. detsember 2023 Tallinna FCI Levadia Eesti karikas: 2018, 2021 Tallinna FC Flora Premium liiga: 2022, 2023 Eesti jalgpallikoondislaste loend Marko Lipp tõmbab selga Flora särgi soccernet.ee, 2. jaanuar 2022 Island-Eesti, 8. jaanuar 2023 Marko Lipp Eesti Jalgpalli Liidu kodulehel Marko Lipp koondise statistika Eesti Jalgpalli Liidu kodulehel Transfermarkti profiil
Horodõštše

Horodõštše (ukraina Городище) on linn Ukrainas Tšerkassõ oblastis Tšerkassõ rajoonis. Asub Vilšanka jõe ääres, 61 km Tšerkassõst lääne pool. Asula on teada 16. sajandist. 1930. aastatest 1945. aastani oli asula nimi Imeni H. I. Petrovskoho. 1956 sai Horodõštše linnaõigused. 2017. aastal oli linnas 13 984 elanikku. https://gormrada.gov.ua/
Glagoolitsa

Glagoolitsa kiri (ⰳⰾⰰⰳⱁⰾⰹⱌⰰ glagoolitsa) on vanim teadaolev slaavi tähestik. Üldiselt nõustutakse, et selle lõi 9. sajandil Thessalonikist pärit munk püha Kyrillos. Bütsantsi keiser Michael III saatis tema ja ta venna püha Methodiose aastal 863 Suur-Määri riiki, et levitada kristlust piirkonna lääneslaavlaste seas. Vennad otsustasid tõlkida liturgilised raamatud kaasaja elanikkonnale arusaadavasse slaavi keelde (praegu tuntud kui vanaslaavi keel). Kuna selle keele sõnu ei olnud lihtne kirjutada ei kreeka ega ladina tähestikku kasutades, otsustas Kyrillos leiutada uue kirja – glagoolitsa, mille aluseks oli slaavi hõimude kohalik dialekt Bütsantsi Thessalooniki teemast. Pärast Kyrillose ja Methodiose surma lõpetati glagoolitsa tähestiku kasutamine Moraavias poliitilistel või usulistel vajadustel. Aastal 885 andis paavst Stephanus V välja bulla, et piirata kristlike jumalateenistuste levitamist ja lugemist muudes keeltes peale ladina või kreeka. Umbes samal ajal andis Svatopluk I Frangi impeeriumi huve järgides kohtu alla Kyrillose ja Methodiuse õpilased ning saatis nad Suur-Määrimaalt välja. Aastal 886 saabusid Ohridi Clement (tuntud ka kui Kliment), Naum, Gorazd, Angelar ja Sava esimesse Bulgaaria impeeriumi, kus Bulgaaria tsaar Boriss I võttis nad soojalt vastu. Bulgaarias kasutati 13.–14. sajandini nii glagoolitsa kui ka kirillitsa tähestikku. Kirillitsa tähestik (mis laenas mõned tähed glagoolitsa tähestikust) töötati välja Preslavi kirjanduskoolis 9. sajandi lõpus. Glagoolitsa tähestikku säilitasid ainult Horvaatia ja Dalmaatsia vaimulikud, et kirjutada kirikuslaavi keelt kuni 19. sajandi alguseni. Glagoolitsa levis ka Böömimaal jälgedega Pannoonias, Määrimaal ja Venemaal. Ladina ja kirillitsa tähestiku kasutuselevõtmisega kõigis slaavi keelt kõnelevates maades jäi glagoolitsa kiri kirikuslaavi keele jaoks piiratud liturgiliseks kasutuseks peamiselt ida-õigeusu ja ida-katoliku kirikus, mis on vanaslaavi keele otsene järeltulija. The Orthodox Church in the Byzantine Empire, Oxford History of the Christian Church, J. M. Hussey, Andrew Louth, Oxford University Press, 2010, ISBN 0191614882, lk 100.
Vladivostoki XIV keskkool

Vladivostoki XIV keskkool on üldhariduskool Venemaal Vladivostokis. Koolile on antud 2022. aasta suvel Venemaa erioperatsiooni käigus Ukrainas hukkunud Venemaa kangelase, Süürias, Donbassis ja Ukrainas relvaga Venemaa huve kaitsnud Wagneri grupeeringu kriminaalkurjategijast võitleja Jevgeni Orlovi nimi. Ксения Чурманова (2. märts 2023). ""Не такой славы хотелось отцу". Школу в Приморье незаметно переименовали в честь участника "спецоперации"". www.bbc.com (vene). Русская служба Би-би-си. Vaadatud 4. märtsil 2023. VALENTYNA ROMANENKO (2. märts 2023). "School in Vladivostok renamed in honour of Wagner Group mercenary killed in Ukraine". pravda.com.ua (inglise). Ukrajinska Pravda. Vaadatud 4. märtsil 2023. "A school in Vladivostok was named after a murdered Wagnerite. Schools honoring war veterans in Ukraine already exist in 12 regions – BBC News". russianfreepress.com (inglise). 2. märts 2023. Vaadatud 4. märtsil 2023. Koduleht
Česká televize

Česká televize (lühend: ČT) on Tšehhi avalik-õiguslik televisioon, mis edastab seitset kanalit. See asutati pärast Sametrevolutsioon 1992. aastal ja on 1953. aastal asutatud Tšehhoslovakkia televisiooni järglane.
C More

C More Entertainment AB on tasulise televisiooni ettevõte, mis varem tegutses nime all Canal+. See on suunatud Põhjamaadele ja sellel on eraldi kanal Rootsis (C More Film). C More Entertainmenti peamised konkurendid on Viasat Film ja Viasat Sport, mis kuuluvad Nordic Entertainment Groupi (NENT) alates 2018. aastast. Alates 30. oktoobrist 2012 on C More kanalid Soomes komplekteeritud MTV Oy premium-kanalitega. Kombineeritud pakett kandis algselt nime MTV3 Total (hiljem MTV Total), kuid 2017. aastal muudeti see tagasi C More'iks.
TV4 AB

TV4 AB (endine Nordisk Television AB; varem kaubeldi nimega TV4-gruppen) on Rootsi meediaettevõte, mis kuulub TV4 Media kaudu Telia Company-le ( varem tuntud kui Bonnier Broadcasting). Ettevõttele kuulub Rootsi suurim kommerts-telekanal TV4.
Metal Ligaen

Metal Ligaen on Taani jäähoki kõrgeim liiga. Liiga on loodud 1954. aastal. Liigas mängib 10 klubi. Aalborg Pirates Esbjerg Energy Frederikshavn White Hawks Herning Blue Fox Herlev Eagles Hvidovre Fighters Odense Bulldogs Rungsted Seier Capital Rødovre Mighty Bulls SønderjyskE Ishockey Ametlik koduleht
Braun

Braun (saksa keeles 'pruun') on sageli esinev perekonnanimi: Carl Ferdinand Braun, saksa füüsik, Nobeli auhinna laureaat Eva Braun, Hitleri armuke, abikaasa Karl Ferdinand Braun, saksa füüsik Lily Braun, saksa kirjanik, feminist Maximilian Gustav Braun, saksa zooloog Sabine Braun, saksa kergejõustiklane, seitsmevõistleja Wernher von Braun, saksa päritolu konstruktor Braun on ka ettevõtte nimi: Braun GmbH, saksa elektroonikafirma Braun Photo Technik GmbH, saksa elektroonikafirma (tahvelarvutid) B. Braun Melsungen AG, ravimifirma
Tėveliai

Tėveliai (žemaidi Tievelē) on küla Leedus Skuodase rajoonis Mosėdise vallas Bārta jõe ääres. Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Küla portaalis vietoves.Lt
Virbalai

Virbalai (žemaidi Vėrbalā) on küla Leedus Skuodase rajoonis Mosėdise vallas Bārta jõe ääres. Külas on Virbalai kalmistu. Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Skuodo rajono savivaldybė
Gaubės

Gaubės on küla Leedus Skuodase rajoonis Mosėdise vallas Bārta jõe ääres. Külla ulatub osaliselt Natura 2000 ala Mosėdise ümbruskond. Külas on Gaubėse kalmistu. Muinsuskaitse all on üks majapidamine, kus on säilinud vana taluarhitektuuri näidistena elumaja ja ait. Ka on kaitse all votiivkabel neitsi Maarja kujutise ja ehisristiga, ja teine votiivkabel Jan Nepomucký kujuga. Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. https://www.geoportal.lt/map/ Skuodo rajono savivaldybė Gaubių k. etnoarchitektūrinė sodyba Koplytėlė su ornamentuotu kryželiu ir Marijos paveikslu Koplytėlė su Jono Nepomuko skulptūra
Focke-Wulf Fw 159

Focke-Wulf Fw 159 oli Saksamaa ühemootoriline parasol hävituslennuk. See oli üks neljast lennukist, mis osales 1933. aastast alates Luftwaffe poolt korraldatud hävituslennukite konkursil. Konkursi võitis Messerschmitt Bf 109, Fw 159 valmis vaid kolm prototüüpi. Saksamaa lennundusministeeriumi poolt korraldatud hävituslennuki konkursile esitasid 1934. aasta kevadeks oma projektid neli firmat - Arado Ar 80, Focke-Wulf Fw 159, Heinkel He 112 ja Messerschmitt Bf 109. Kõigile neljale esitati tellimus kolme prototüübi valmistamiseks. Fw-159 peakonstruktoriks oli vaneminsener Rudolf Blaser, lennuki konstrueerimisel võeti aluseks Focke-Wulfi edukas õppelennuk Fw 56 Stösser. Lennuki mõõtmeid suurendati, see sai peitteliku ning ühekohalise kinnise kabiini. Jõuallikaks oli Junkers Jumo 210. Lennuki nõrgimaks kohaks osutus telik. 1935. aasta suve hakul toimunud Fw 159 V1 esmalennul ei tulnud see lõpuni välja. Katselendur Wolfgang Stein tiirutas lennukil õhus kuni kogu kütus oli ära kulutatud ning üritas siis maanduda. Lennuk tegi topeltsalto ning jäi siis selili. Stein pääses vigastusteta. Kuid esimene prototüüp oli puru ning 1935. aasta oktoobris toimunud võistluskatsetes osales vaid kolm lennukit. Teine prototüüp V2 (tsiviilregistri tähis D-INGA) osales 1936. aasta kevadel toimunud teises voorus, kuid selleks ajaks oli Messerschmitt Bf 109 juba konkursi kindel liider ning sellele pakkus konkurentsi veel vaid Heinkel He 112. 1936. aastal valmis ka kolmas prototüüp V3 (D-IUPY), mis sai ka relvastuse: kaks mootori kohale keresse monteeritud 7,92 mm MG 17 kuulipildujat. Projekteeriti ka võimalus need asendada ühe 20 mm MG FF kahuriga, mis oleks tulistanud läbi propelleri võlli. V2 ja V3 jäid Luftwaffe katselennukeiks. V3 vahetati 1937. aasta suvel algne Jumo 210A (610 hj) mootor veidi võimsama Jumo 210G vastu (730 hj) ning see sai kolmelabalise metallpropelleri. Mõlema lennuki telikuga oli katsetuste ajal korduvalt probleeme. Pikkus: 10 m Tiivaulatus: 12,4 m Kõrgus: 3,75 m Tühimass: 1875 kg Stardimass: 2250 kg Mootor: Junkers Jumo 210A, vedelikjahutus, V-12, stardivõimsus 610 hj Suurim kiirus: 385 km/h Lennukaugus: 650 km Relvastus: puudus
Emmanuel Korir

Emmanuel Kipkurui Korir (sündinud 15. juunil 1995 Itenis) on Keenia kergejõustiklane, keskmaajooksja. Tema põhiala on 800 meetri jooks. Ta alustas karjääri sprinterina, kuid keskendus juunioride vanuseklassis 400 ja 800 meetri jooksule. 2016. aastal siirdus ta õppima Texase Ülikooli El Pasos ning tuli debüüthooajal 800 meetri jooksus NCAA meistriks nii sise- kui ka välitingimustes. 2017. aasta jaanuaris püstitas ta 600 meetri jooksus sisemaailmarekordi 1.14,97. Tiitlivõistluste debüüdi tegi Korir 2017. aasta maailmameistrivõistlustel Londonis, kus jäi 800 meetri jooksus poolfinaalis neljandaks ning finaali ei pääsenud. 2018. aastal jooksis ta Londonis 800 meetri jooksus isiklikuks rekordiks 1.42,05. Sellega tõusis ta kõigi aegade edetabelis 6. kohale. Aafrika meistrivõistlustel Asabas võitis ta hõbemedali 800 meetri jooksus ning Keenia meeskonna koosseisus kuldmedali 4×400 m teatejooksus. 2019. aasta maailmameistrivõistlustel Dohas sai Korir 400 meetri jooksu finaalis ajaga 44,94 6. koha. 800 meetri jooksus oli ta oma poolfinaali kolmas ning finaali ei pääsenud. Tokyo olümpiamängudel tuli Korir ajaga 1.45,06 kaasmaalase Ferguson Rotichi ja Patryk Dobeki ees 800 meetri jooksus olümpiavõitjaks. 400 meetri eeljooksus ta valestardi tõttu diskvalifitseeriti. 2022. aasta maailmameistrivõistlustel Eugene'is tuli Korir ajaga 1.43,71 Djamel Sedjati ja Marco Aropi ees maailmameistriks. Korir on 800 meetri jooksus kolmekordne Teemantliiga võitja (2018, 2021, 2022). Väljas Sees Allikas: Rahvusvaheline Kergejõustikuliit Emmanuel Korir Rahvusvahelise Kergejõustikuliidu kodulehel (inglise)
Kuninglik Ballett

Kuninglik Ballett (inglise keeles Royal Ballet) on Briti balletikollektiiv, mille koduteater on 1946. aastast Londoni kesklinnas Covent Gardenis asuv Royal Opera House. Kuninglik Ballett viljeleb peamiselt klassikalist balletti. Kuningliku Balleti asutamisaastaks loetakse 1931. aastat, kui Ninette de Valois lõi balletikollektiivi Vic-Wells Ballet (1939. aastast Sadler's Wells Ballet), millest 1946. aastal sai Royal Opera House'i püsitrupp. Kollektiiv sai 1956. aastal kuningliku hartaga (Royal Charter) kuninglikuks balletiks. Neli Kuningliku Balleti tantsijat on pälvinud aunimetuse prima ballerina assoluta (teiste seas Margot Fonteyn). Kuningliku Balleti esitantsijaid on olnud näiteks Alexandra Ansanelli, John Cranko, Sarah Lamb, Natalija Makarova, Vadim Muntagirov, Marianela Núñez, Rudolf Nurejev, Natalja Ossipova, Merle Park, Sergei Polunin ja Tamara Rojo. Külalissolistina on Kuninglikus Balletis tantsinud teiste seas Ethan Stiefel, Igor Zelenski ja Nino Ananiašvili. Kuninglik Balletikool Birminghami Kuninglik Ballett Koduleht